tomron87/hebrew-wikipedia-sentences-corpus huggingface dataset:
הם גורשו למחנה הריכוז לובורגראד ומשם אל מותם במחנות ההשמדה סטארה גרדישקה ויאסנובאץ.
מספר מבני הקהילה ניצלו בזכות סיועו של תושב ביילינה ריסטו ריסטיץ' (בבוסנית: Risto Ristić), וב-1994 הוא הוכר על ידי יד ושם כחסיד אומות העולם.
מקצת מיהודי ביילינה הצטרפו לכוחות הפרטיזנים של טיטו ו-18 מהם נהרגו בקרבות.
במהלך מלחמת העולם השנייה חרבו בית העלמין ובית הכנסת.
לאחר המלחמה לא חודשה הקהילה.
אזור בית העלמין לא שוקם ולא תוחזק.
שרידי מצבות נותרו פזורים בשטח העיירה.
ביימסטר (הולנדית Beemster ; פריזית מערבית Biemster) היא רשות מוניציפלית בפרובינציה של צפון הולנד בהולנד ששטחה 72.08 קמ"ר ואוכלוסייתה בשנת 2007 מנתה 8,486 נפש.
ביימסטר ידועה בזכות היותה הפולדר הראשון אשר יובש מאגם במדינה בין השנים 1609 ו-1612. ביימסטר משמרת את עקרונות תכנון הנוף של השדות, הסכרים והיישובים כפי שעוצבו בתקופת הרנסאנס, ואת רשת התעלות המקבילה לרשת הדרכים שהוקמה בה.
בשל כל אלה הכריז ארגון אונסק"ו על ביימסטר כעל אתר מורשת עולמית בשנת 1999.
במקום בו שוכן כיום חלק גדול מצפון הולנד השתרעה בעבר סדרה של אגנים רדודים ובוציים, והיישובים הראשונים באזור הוקמו על גבעות.
אלה העניקו הגנה ממי הים לפני שהוקמו באזור סכרים ומחסומי אדמה אחרים, אולם הצורך בייבוש שטחים חדשים התעורר ועלה כתוצאה מנזק שנגרם לשטחי יבשה כתוצאה מהצפות מתמשכות של מי הים, תוך השגת ערך מוסף של תוספת באדמות חקלאיות זמינות.
תהליך ייבוש האדמות הושפע מחמישה גורמים - הון זמין להוצאת התהליך אל הפועל, מצב כלכלי ופוליטי יציב, אמצעים טכניים מתאימים, רוח יזמות ותמורה חיובית לערך הקרקע.
המאבקים הראשונים נגד הים החלו בצפונה של צפון הולנד באזור בו שכן בעבר הזאודרזיי בדרך של חסימת מי מהים מהצפת קרקעות.
במאה ה-16 החלו תהליכים של ניקוז וייבוש אגמים ששכנו בלב יבשה, תהליך שהתאפשר כתוצאה משיפור האמצעים הטכניים ובדרך של הקמת טחנות רוח.
החל בסוף ימי הביניים הוקף כל אזור צפון הולנד במערכת של סכרים, אך במרכזו של השטח נותרו עדיין שטחי מים אשר תפסו חלק נכבד ממנו.
ניתן היה לטפל באגמים הקטנים ובבריכות החל מהמאה ה-17 ומהמאה ה-18 כאשר פותחו סכרים בהם הותקנו מתקנים לבקרת כיוון זרימת המים (Sluices).
עם התפתחות היכולת לרתום את אנרגיית הרוח לתהליך, הוקמו טחנות רוח אשר יכלו להתמודד גם עם האגמים הגדולים יותר.
מספר שליטים, אנשי ציבור וסוחרים החלו ביוזמה לייבש את אגם ביימסטר, וב-1607 הוקמה "חברת ביימסטר" (Beemstercompagnie) על ידי 16 אנשים, ואלה קיבלו היתר ממשלתי לאסוף את ההון הדרוש לתהליך.
סך הכל השקיעו 123 איש את הונם במפעל, והם זכו לתמורה כספית של 17% מסך השקעתם עם סיום התהליך ב-1612.
בתחילת התהליך עצמו הוכנה מפה של האזור שנועדה להעריך את השפעותיהם של הסכרים העתידיים ולהכריע בעניין דרך העבודה.
ב-1611 תוכנן מערך התעלות והדרכים והוחלט שהקרקע תחולק לחלקות בשטח של 470 הקטאר כל אחת.
הייבוש עצמו התבצע באמצעות 15 טחנות רוח, והפולדר היה למציאות ב-19 במאי 1612. באוגוסט 1612 הוסדרה הקרקע וב-1616 הוסדרו סוגיות נופיות בדרך של חקיקה.
ארבע שנים לאחר מכן, ב-1620 ניטעו עצים לאורך הדרכים וביימסטר קיבל את המראה עליו הוא שומר גם כיום.
במאה ה-19 הוחלף הייבוש באמצעות אנרגיית הרוח בכוח הקיטור, והוקמו שלוש תחנות שאיבה.
אלה הוחלפו בתחנות דיזל במאה ה-20, וכיום מבוקר האזור באמצעות תחנת שאיבה אוטומטית חשמלית ותחנה נוספת הפועל בעזרת מנוע דיזל.
הביימסטר שוכן בגובה של שלושה עד ארבעה מטרים מתחת לפני הים, והוא מוקף בסכרים.
מסביב לאלה רצועה נוספת של סכרים גבוהים יותר, ומערך זה נועד להגן על הפולדר ועל ההשקעה הכספית הגדולה שגויסה לצורך ייבושו מפני הצפה אפשרית של הזאודרזיי.
חמישה מעוזים ושלושה שערים לבקרת מפלס המים הממוקמים בדרומו של הפולדר מהווים חלק מקווי ההגנה של אמסטרדם, אתר מורשת עולמית כשלעצמו.
בתחילה נעשה שימוש חקלאי בקרקעות החדשות, אך לאחר מכן הובילו תנאי האדמה לכך שהקרקע יועדה בעיקר למרעה.
עם הופעת תחנות השאיבה המופעלות בקיטור בסוף המאה ה-19, שופרה איכות האדמה, וניתן היה לשוב ולעבדה.
כיום מורכב נוף הביימסטר משילוב של אדמה חקלאית, אדמת מרעה לבקר, חממות, מטעי פירות ו-200 הקטאר משטחו מוקדשים לגידול פקעות.
בייליס אייריש קרים הוא מותג של ליקר אייריש קרים אירי המבוסס על ויסקי אירי ושמנת.
טעמו של המשקה נע בין טעמי שוקולד, קפה וקרמל, וכמות האלכוהול בו היא 17%.
המותג בייליס יצא לראשונה ב-1974 והיה ליקר האייריש קרים הראשון בשוק.
הליקר מיוצר על ידי חברת R.
מדבלין שבאירלנד, מותג שנמצא בבעלות יצרנית האלכוהול הבריטית דיאג'יו.
בייליס היה הליקר הראשון שהשתמש בשמנת ואלכוהול ביחד, ושילב אותם בצורה שאפשרה שיווק.
השמנת והויסקי נמהלים בעזרת חומר מתחלב המכיל שמן צמחי מזוקק.
תהליך זה מונע היפרדות בין הויסקי והשמנת במהלך האחסון.
כמויות הרכיבים האחרים אינן ידועות אך המשקה כולל שוקולד, וניל, קרמל סוכר וקפה.
על פי היצרן המשקה לא נזקק לשימור נוסף, שכן הויסקי משמר את השמנת.
השמנת בה נעשה שימוש במשקה באה מ-Avonmore Waterford Plc.
בייצור של בייליס נעשה שימוש ביותר מארבעה מיליון ליטרים של שמנת מדי שנה, 4.3% מיצור החלב של אירלנד.
ניתן לשתות אייריש קרים בצורה נקיה, עם קרח או כחלק מקוקטייל.
יש המוסיפים אותו כתוספת אלכוהולית לקפה במקום קצפת או סוכר.
שתית אייריש קרים וקלואה (ליקר קפה) משולה לשתית קפה עם חלב.
כמו התגובה של חלב, גם שמנת מתקשה בעת מגע עם חומצה חלשה.
חלב ושמנת מכילים קזאין אשר נקרש במגע עם חומצה חלשה כמו לימון, מי טוניק או שאריות יין.
הקרישה יצרה אגדה אורבנית בבלגיה והולנד שצירוף של בייליס ומי טוניק הוא קטלני.
על בקבוקי המותג מצורפת ההמלצה להימנע מערבוב עם מיצי פירות הדריים או חומצתיים
למרות שתוצאה זאת אינה רצויה, ישנם מספר קוקטיילים המעודדים קרישה.
"מערבל בטון" הוא קוקטייל המורכב ממיץ לימון או ליים ובייליס.
אופן השתייה של הקוקטייל הוא לגימה מהמיץ והשארתו בחלל הפה ולאחריו לגימת בייליס, כך ששניהם מתערבבים בפה.
החומציות שבמיץ מקשה את האייריש קרים והתערובת נבלעת.
לצד הטעם המקורי והנפוץ ביותר, מפעם לפעם בייליס מייצרת טעמים שונים, חלקם במהדורה מוגבלת וחלקם כמוצר קבוע שנמכר באופן סדיר בשוק.
בשנת 2003 חברת בייליס השיקה את "Baileys Glide", משקה ארוך יותר ופחות מקהה עם ארבעה אחוז אלכוהול, אשר כוון לשוק האלכופופ (דוגמת הבריזר).
בשנת 2005 השיקה בייליס ליקר אייריש קרים בטעם שוקולד מנטה ובטעם קרם קרמל, שניהם בעלי 17% אלכוהול.
הם הופצו בהתחלה רק בנמלי התעופה של בריטניה, ובשנת 2006 הופצו ליתר השוק.
בעקבות הצלחת הטעמים הקודמים, הושק בשנת 2008 טעם קפה, גם הוא עם 17% אלכוהול.
בשנת 2022 השיקה בייליס ליקר בטעם עוגת יום הולדת.
המשקה נמכר בנמלי תעופה של מדינות שונות באירופה, ביניהן ספרד ובולגריה.
בייליול קולג' הוא אחד הקולג'ים הוותיקים ביותר באוניברסיטת אוקספורד שבאנגליה.
הקולג' נוסד בשנת 1263 ונקרא על שם האציל האנגלי ג'ון דה בייליול מבית בייליול.
החל משנת 2018, הלן ג'וש מכהנת כמאסטר של הקולג'.
בייליול הוא הקולג' המבוקש ביותר בין הקולג'ים המרכיבים את האוניברסיטה, זאת על פי מספר המועמדים המבקשים להתקבל בו ללימודים מדי שנה.
בשנת 2005 ובשלוש השנים שקדמו לה, היה מספר המועמדים לבייליול, ללימודי תואר ראשון ולתארים מתקדמים, הגדול ביותר מבין כל הקולג'ים של אוקספורד.
באופן מסורתי בבייליול לומדים יותר סטודנטים זרים מאז בתוכניות התואר הראשון בקולג'ים אחרים.
נכון לשנת 2006 לבייליול קולג' קרן בשווי 76 מיליון ליש"ט למימון הפעלתו.
בראש הקולג' עומד מאסטר עם 80 חברי סגל, בנוסף ל-180 חברי צוות לא אקדמי.
הבניינים הראשיים של הקולג' ממוקמים ברחוב ברוד עם בניינים נוספים ממזרח לכביש ג'ווט ווק ואחוזת הוליוול.
הוא המוסד האקדמי העתיק ביותר בעולם דובר האנגלית שנמצא עדיין באתר המקורי שלו.
כאחד הקולג'ים הגדולים של אוניברסיטת אוקספורד, בבייליול יש בדרך כלל כ-370 סטודנטים לתואר ראשון וגם לתארים מתקדמים.
הקולג'י היה חלוץ בתוכנית הלימודים פילוסופיה, כלכלה ומדע המדינה (PPE) בשנות ה-20 של המאה ה-20.
בין הבוגרים הבולטים של בייליול לאורך ההיסטוריה ניתן למצוא 13 זוכי פרס נובל וארבעה ראשי ממשלה בריטיים.
אסקווית', ראש ממשלת בריטניה בתחילת המאה ה-20 ובוגר בייליול, תיאר פעם את תלמידי בייליול כבעלי "הכרה שלווה בעליונות חסרת מאמץ".
בייליול, שהיה קולג' אלמוני יחסית בין הקולג'ים של אוקספורד, עלה לגדולה במאה ה-19 תחת ניהולו של בנג'מין ג'ואט (1870–1893) ומאז הוא תופס מקום של כבוד בין הבולטים באוניברסיטה.
בשנת 2006 סיימו 45.1% מן הבוגרים בו את לימודיהם עם הצטיינות בדרגה ראשונה, אחוז גבוה יותר מכל קולג' אחר באוקספורד.
בטבלת נורינגטון של שנת 2006, דירוג האיכות של קולג'ים באוניברסיטת אוקספורד, דורג בייליול במקום השני.
חמישה תלמידי בייליול קולג' לשעבר ושבעה עמיתים זכו בפרס נובל, כאשר לינוס פאולינג זכה בשני פרסי נובל.
ביילסקו-ביאלה (בפולנית: Bielsko-Biała ; בגרמנית: Bielitz-Biala; בצ'כית: Bílsko-Bělá; ביידיש: ביאלה-ביליץ) היא עיר מרכזית בדרום פולין, שאוכלוסייתה מונה קרוב ל-180,000 נפש ומעל 700,000 באזור המטרופולין.
ביילסקו-ביאלה היא אחת הערים הגדולות ביותר בפרובינציית שלזיה (בין השנים 1975–1998 שימשה העיר בירת פרובינציה), ועד מלחמת העולם השנייה היא נחשבה לאחד המרכזים החשובים של יהדות פולין.
ביילסקו-ביאלה היא תוצאה של איחוד הערים ביילסקו וביאלה, השוכנות משני צדי נהר ביאלה.
ביילסקו נוסדה ב-1312, וביאלה ב-1723; איחודן נערך נערך רשמית ב-1 בינואר 1951.
בין השנים 1933–1938 מצאה קבוצת ארכאולוגים שרידים של יישוב מבוצר באזור העיר, שהוא חלק מרובע "ביילסקו העתיקה" של העיר.
היישוב מתוארך למאות ה-12 עד ה-14. תושבי המקום עסקו בייצור ברזל מעפרה והתמקצעו בעיקר בתחום הנפחות.
על פי ההערכות, מרכז העיר הנוכחי נוסד בראשית המאה ה-13. באותה תקופה נבנתה על הגבעה טירה, ששרידיה נמצאים שם עד היום.
במחצית השנייה של המאה ה-13 הזמינו הדוכסים משושלת פיאסט של אופולה מתיישבים גרמנים לעבור לשטח הממוקם בין שלזיה לפולין קטן כדי ליישב את ההרים בחבל שלזיה.
לאחר התפצלות דוכסות אופולה ב-1281 עברה ביילסקו לידי דוכסות צ'שין.
העיר תועדה לראשונה ב-1312, כאשר ניתנה לעיר הרשות להחזיק במגילת זכויות על ידי הדוכס של צ'שין.
משנת 1457 ואילך היה נהר ביאלה הגבול בין שלזיה, שבאותה תקופה הייתה בידי האימפריה הרומית הקדושה, לפולין קטן.
העיירה ביאלה הוקמה על גדת הנהר ביאלה, בצד השני של ביילסקו, ב-1723.
בחלוקה הראשונה של פולין ב-1772 סופחה ביאלה על ידי אוסטריה, ונכללה באדמת הכתר של גליציה.
ב-1918 הפכו שתי הערים לחלק מהרפובליקה הפולנית השנייה, על אף שגרמנים היוו את מרבית האוכלוסייה האתנית בעיר.
במהלך מלחמת העולם השנייה סופחה העיר לגרמניה הנאצית.
לאחר שחרור העיר על ידי כוחות הצבא האדום ב-1945 גורשה האוכלוסייה הגרמנית של העיר מערבה.
יהודים ראשונים התיישבו בביאלה ובביילסקו במחצית השנייה של המאה ה-17, אך הקהילה בערים אלה נותרה מצומצמת בשל איסור על ישיבת יהודים שאינם בני חסות בשלזיה.
במחצית הראשונה של המאה ה-19 הוקם בביאלה בית כנסת וקודש בה בית עלמין יהודי.
היישוב היהודי בערים גדל במחצית השנייה של המאה ה-19 עם ביטול המגבלות על מגורי יהודים באזור.
בתקופה זו נטלו היהודים חלק משמעותי בפיתוח תעשיית הטקסטיל שהתפתחה במקום.
בשנת 1861 נעשתה הקהילה בביאלה לעצמאית, תוך היפרדות מקהילת צ'שין.
בסוף המאה ה-19 ותחילת המאה ה-20 רבים מיהודי ביילסקו-ביאלה פנו למקצועות חופשיים, ונעשו חילוניים.
בעיר הוקם הסניף הראשון של ההסתדרות הציונית באימפריה האוסטרו-הונגרית, בעיקר ביוזמתו של ד"ר מיכאל ברקוביץ', מורה ללימודי יהדות ועברית בגימנסיה המקומית, שהיה זמן-מה מזכירו העברי של תיאודור הרצל.
האגודה הציונית הגדולה ביותר בעיר הייתה "השחר" של הציונים הכלליים, ולצדה פעלו בעיר המזרחי, פועלי ציון והרוויזיוניסטים, וכן תנועות נוער ציוניות, ובהן עקיבא, השומר הצעיר, בית"ר, גורדוניה והנוער הציוני.
כמו כן, פעלו בעיר רשת תרבות ורשת יבנה.
בין מלחמות העולם הורע מצבם הכלכלי של יהודי העיר, והם סבלו מגילויי אנטישמיות, ובהם הצבת משמרות חרם ליד חנויותיהם, פיטורי עובדים יהודים, ניפוץ שמשות בבתי תפילה ובמוסדות יהודיים, ותקיפת עוברי אורח יהודים.
בסוף שנות ה-30 הגיעו לעיר פליטים יהודים רבים מגרמניה ומצ'כוסלובקיה.
טרם פרוץ מלחמת העולם השנייה חיו בעיר כ-7,500 יהודים, כשישית מסך תושביה.
רבה האחרון של ביילסקו היה הרב משה שמואל שטרן (נספה בשואה).
בנו, הרב יצחק יהודה, כיהן כרב הצעיר, ולאחר המלחמה חזר לעיר, וכיהן בה ברבנות.
בהמשך היגר לארצות הברית, ולאחר מכן עלה לישראל, ופתח בית כנסת בבני ברק בשם ביליץ, וכונה גאב"ד ביליץ.
כיום מכהן בו בנו, הרב פנחס, חתנו של רבי מאיר הלברשטאם מטשאקאווא.
בשל קרבתה של ביילסקו-ביאלה לגבול גרמניה, בשבוע שלפני פרוץ מלחמת העולם השנייה נמלטו ממנה מרבית תושביה היהודים.
עם כיבושה בידי הגרמנים, נבזזו חנויות היהודים בעיר בידי הוורמכט, ופוצצו בתי הכנסת ומבני הציבור היהודיים בה.
בנוסף, הוטל על יהודי העיר תשלום כופר גבוה, ודירות וחנויות היהודים שנמלטו מהעיר הוחרמו.
בהמשך נחטפו יהודים מהעיר לעבודות כפייה, ועשרות מהם נלקחו למחנה האיסוף והמעבר ניסקו.
בסוף 1939 הוקם בעיר יודנרט, בראשו מונה יוסף רוטר, אשר נצטווה לספק לגרמנים יהודים לעבודות כפייה, ולהעביר רכוש וכספים.
בתחילת שנת 1940 רוכזו יהודי העיר בשטח מצומצם ליד תחנת הרכבת, אשר הפך תוך כמה חודשים לגטו, בו התפתחו תנאי רעב ומגפות.
ב-20 ביוני 1942 גורשו מאות יושבי הגטו למחנה ההשמדה אושוויץ.
בייטרק (בקזחית: Бəйтерек; "עץ צפצפה גבוה") הוא מבנה מונומנטלי ומגדל תצפית השוכן באסטנה, בירת קזחסטן.
בנייתו של המגדל הסתיימה בשנת 2002, והוא הוקם במסגרת תנופת הבנייה המונומנטלית שעוברת העיר מאז שהייתה לבירת קזחסטן, בשנת 1997. המגדל הפך לאחד מסמליה המוכרים ביותר של העיר, ובין היתר, הוא מופיע על כל שטרות הטנגה, המטבע של קזחסטן.
המגדל מתנשא לגובה של 105 מטר, ומרפסת התצפית שבראשו שוכנת בגובה של 97 מטר, נתון המסמל את שנת הכרזתה של אסטנה לבירה.
צורתו של המגדל מזכירה צורת גזע עץ המסתיים בצמרת שענפיה נישאים אל על ולצדדים.
בין הענפים שוכן כדור מוזהב בקוטר של 22 מטרים, שבו שוכנת מרפסת התצפית.
תוכניתו ומראהו של המגדל נועדו להזכיר אגדת עם אודות עץ החיים המיתי וציפור הקסמים, המכונה סימורג (Симург), אשר הטילה את ביצתה בין ענפיו.
ממרפסת התצפית נשקף נוף מרחב על העיר, וקבועה בה תבנית טביעת ידו המצופה זהב של נשיא קזחסטן נורסולטן נזרבייב.
שלט הקבוע ליד טביעת היד, מעודד את המבקרים להניח את ידם בתבנית ולהביע משאלה, וכשהם עושים זאת נשמע המנון קזחסטן.
במגדל שוכנים גם אקווריום גדול וגלריה.
בקיץ 2006 נשרפו קומותיו העליונות של המגדל, ויש שכינוהו "המאפרה" בשל כך.
ביילה הוא הרכב מוזיקת אמביינט מברוקלין, ניו יורק.
ההרכב הוקם בשנת 2004 על ידי הגיטריסטים קולין מרסטון וקווין האפנייגל.
אלבומם הראשון, Byla, יצא לאור בשנת 2005. האלבום השני, Viscera, יצא לאור בשנת 2007.
סגנון המוזיקה של ההרכב בדרך כלל אינו כולל שירה.
עם זאת, באלבומם השני שיתפו את הזמרת ז'ארבו מלהקת סוואנס.
ביילה פאנק (Baile funk) או בשמו הנפוץ פאנקי קריוקה (Funky carioca) הוא סגנון מוזיקה וריקוד במוזיקה הפופולרית בברזיל שנוצר בפאבלות של העיר ריו דה ז'ניירו במהלך שנות התשעים.
הז'אנר נוצר משילוב של דירטי סאות', מאימי באס, פאנק, דיסקו, היפ-הופ סמבה, מקצבים אפרו-ברזילאים שונים ומוזיקה אלקטרונית.
שמו הנפוץ ביותר של הסגנון הוא פאנקי קריוקה (funky carioca) והוא נקרא כך משום שהוא נוצר על ידי תושבי ריו דה ז'ניירו שמכונים בתרבות הברזילאית "קריוקה".
הביילה פאנק התפתח מהפאנק שהיה פופולרי מאוד בשנות השבעים בשכונות העוני של ריו ושינה את אורח החיים המוזיקלי בעיר עם הופעת אמנים כמו בנדה בלאק ריו (banda bleck rio) וטים מיה (tim mia).
במהלך שונות השמונים ותחילת שנות התשעים חדר ההיפ-הופ האמריקאי ויצר הזדהות בקרב עניי ריו, לאחר נפילתו של המשטר הצבאי ושיפור בכלכלת ברזיל, אנשים יכלו להצטייד במכשירי הקלטה ועמדות תקלוט וזמרים החלו לאלתר בפרי סטייל על הביטים של מוזיקת הפאנק וההיפ-הופ והוסיפו אליהם מקצבים של סמבה ומוזיקה אפרו-ברזילאית.
במהלך הזמן האלמנטים של הפאנק והדיסקו כמו כלי הנשיפה נזנחו לטובת המקצב הבסיסי שעליו אולתרו מילים ושירים פשוטים על אותם ביטים קבועים, ולבסוף הוספה שירה של ממש שהועצמה על ידי מוזיקה אלקטרונית ותקלוט במטרה ליצור מהירות רבה יותר ואפקטים, וליצור רמיקסים שונים, למרות הריחוק הרב מהמקור השם עדיין נשאר.
במהלך שנות התשעים הסגנון התפתח והתגבש ועסק במחאה ובחיפושים אמנותיים חדשים, לצד שירים בעלי אופי וולגרי מאוד שמדברים על מיניות בצורה ישירה וגסה.
מלבד אלה, המוזיקה עוסקת לרוב בנושאים אקטואליים בפאבלות כמו עוני, מוות, חיי פשע, כלי נשק, סמים וזונות והליריקה של השירים מתייחסים לנושאים אלה בצורה ישירה ומתריסה.
בשל המקצב הרקיד הביילה פאנק אימץ סגנון ריקוד מיני ופרובוקטיבי: הנשים רוקדות במעין שילוב של ריקוד על עמוד שנפוץ במועדוני חשפנות, יחד עם יסודות התנועה של ריקוד הסמבה, הבנים גם הם רוקדים באופן פרובוקטיבי ונראה כשילוב בין היפ הופ, ברייקדאנס וסמבה.
גם מבחינת האופנה וסגנון הלבוש ישנה השפעה ישירה של ההיפ-הופ האמריקאי ואלה ואימצו את האופנה הזו שמאפיינת בכובעים, לבוש הרחב, בגדי ספורט, הגרפיטי ריקודי הברייק דאנס, עיצוב שיער תכשיטי הזהב ועוד, ואמנים אימצו לעצמם את המראה ואת וההתנהגות הגאנגסטרית.
השפה התרבותית האלימה והמתריסה, יחד עם המוזיקה האקסטטית והרקידה גרמה לפאנקי קירוקה להביא מהפכה מוזיקלית של ממש והסגנון זכה לפופולריות עצומה בקרב המעמדות הנמוכים וגם מחוצה להם.
במהלך שנות האלפיים הפאנק קריוקה הלך והתפרסם ופרץ לתודעה ברחבי ברזיל כולה יחד עם אמנים כמו טאטאי קאברה באקו (Tati Quebra Barraco) אמ סי קרטה (mc carta) ועוד רבים אחרים.
ב-2005 פרץ הפאנק לתודעה העולמית בזכות הסרט "יחידה עלית" שבו שיר הנושא "rap das armas" (ראפ של כלי נשק) זכה להצלחה מסחררת בעולם כולו, תעשיית המוזיקה גלגלה מאז למעלה שני מיליארד ריאל.
כיום המקצב הרקיד והקליט מושאל על ידי סגנונות אחרים – הזמרת M.I.A משתמשת הרבה בקצב ובאלמנטים של הפאנקי קריוקה לשירה במיוחד באלבום "Arular", מה שתרם לחשיפתו.
למסיבות הפאנק בפאבלות יצא שם של מסיבות פרועות וחושניות והם זוכים היום להתעניינות רבה על ידי תיירים שמגעים לריו, וכיום יש הסעות מאורגנות למסיבות פאנקי בפאבלות ברחבי העיר.
לצד ההצלחה הרבה, הפנאקי קריוקה נותר שנוי במחלוקת והוא מעורר רגשות חזקים, במיוחד על ידי המעמדות הגבוהים יותר שבעיניהם הוא נחשב לוולגרי ואלים מאוד ובעל תכנים שוביניסטים ולא מוסריים.
חלק מזהים את הסגנון המוזיקלי הזה עם כנופיות הפשע השנואות על ידי מרבית האוכלוסייה.
במרחבים ציבוריים רבים אוסרים לעיתים על השמעת פאנקי בגלל התכנים האלימים והבעייתיים הכוללים תיאורים מפורשים וניבולי פה רבים.
בעבר הסגנון היה מחתרתי וחתרני מאוד אך בשנים האחרונות הוא עובר תהליך של מסחור ויציאה אל המיינסטרים.
בייטס מוטל היא סדרת דרמה אמריקאית, בכיכובם של ורה פרמיגה ופרדי היימור.
הסדרה שודרה מ-18 במרץ 2013, ברשת A&E במשך חמש עונות.
"בייטס מוטל" היא סדרת פריקוול עכשווית לסרט הקלאסי "פסיכו" של אלפרד היצ'קוק.
הסדרה מתארת את חייהם של נורמן בייטס ואמו, נורמה, לפני האירועים המתוארים בסרטו של היצ'קוק.
A&E בחרה לדלג על פיילוט הסדרה, והזמינה 10 פרקים לעונה הראשונה.
הסדרה החלה את שידוריה בישראל בתאריך 16 במאי 2013 בערוץ HOT3 של חברת התקשורת "HOT", ומאוחר יותר עברה לערוץ HOT Plus.
במאי 2014 חודשה הסדרה לעונה שלישית, שהחלה את שידוריה במרץ 2015. ביוני 2015 חודשה הסדרה לעונה רביעית וחמישית.
העונה הרביעית שודרה בחודשים מרץ-מאי 2016, והעונה החמישית והאחרונה עלתה לשידור בפברואר 2017.
ביילו פולה (באותיות קיריליות: Бијело Поље) היא העיר הרביעית בגודלה במונטנגרו, ובירת מחוז ביילו פולה שבצפון-מזרח המדינה.
שוכנת על גדת נהר לים (Lim).
העיר משמשת כמרכז המנהלי, הכלכלי, החינוכי והתרבותי של צפון המדינה.
על פי מפקד האוכלוסין שנערך בשנת 2011, התגוררו בעיר 15,883 תושבים.
ביילו פולה מקושרת לשאר מונטנגרו ולסרביה השכנה, על ידי הכבישים המהירים E80 ו-E65, שהם חלק מרשת הכבישים האירופית E.
בעיר נמצאת תחנת רכבת, בה עוצרות רכבות הנוסעות בקו בלגרד-בר.
נמל התעופה של פודגוריצה מרוחק כ-130 קילומטרים מביילו פולה.
בְּיֶילוֹבָאר (בקרואטית: Bjelovar) היא עיר בצפון-מזרח קרואטיה ובירת מחוז ביילובאר-בילוגורה.
תעוד ליישוב מאורגן במקום קיים החל מ-1413. ב-1756, בתקופת שלטונה של מריה תרזה דוכסית אוסטריה ניתנו ליישוב זכויות עיר, ובמקום נבנתה מצודה כחלק ממערך ההגנה של אזור הספר מול צבא האימפריה העות'מאנית.
בהמשך, נשלטה העיר על ידי האימפריה האוסטרית ומאוחר יותר על ידי האימפריה האוסטרו-הונגרית.
בתקופה האוסטרו-הונגרית נכללה בשטחי ממלכת קרואטיה-סלאבוניה אשר הייתה ישות אוטונומית בתוך שטחי האימפריה.
לאחר מלחמת העולם הראשונה נכלל האזור בשטחי ממלכת יוגוסלביה.
בראשית אפריל 1941 פלשה גרמניה הנאצית ליוגוסלביה.
בביילובאר פרץ מרד חמוש נגד השלטונות שהובל על ידי כוחות האוסטאשה.
תוך ימים אחדים נכבשה העיר על ידי הוורמאכט ונכללה בשטחי מדינת קרואטיה העצמאית שנשלטה על ידי האוסטאשה.
במאי 1945, שוחררה ביילובאר על ידי כוחות הפרטיזנים של טיטו ולאחר מלחמת העולם השנייה נכללה בשטחי יוגוסלביה.
ביוני 1991 הכריזה קרואטיה על עצמאותה והתנתקה מיוגוסלביה.
כפועל יוצא מכך, פרצה מלחמת העצמאות של קרואטיה, ובמהלכה התחוללו באזור העיר קרבות בין צבא יוגוסלביה ובין כוחות הצבא הקרואטי.
ב-1877 נוסדה רשמית הקהילה היהודית בביילובאר על ידי מהגרים מבורגנלנד ומאזורי סלובקיה והונגריה.
במועד זה נבנה בית כנסת חדש.
בראשית ימיה של הקהילה, עסקו בניה בסחר בתבואה, בצאן ובבקר.
בהמשך, נמנו בקרב הקהילה אומני מלאכה זעירה וסוחרים במוצרי סידקית.
מאוחר יותר נרשם גם מספר מצומצם של בעלי מקצועות חופשיים.
ב-1881 מונה הרב ד"ר מוריץ גרינוולד לכהונת הרב הראשי של הקהילה.
הרב גרינוולד בוגר בית המדרש לרבנים בברסלאו, כיהן במשרתו עד 1884. מ-1890 ועד 1927 כיהן במשרת הרב הראשי שמואל דוד טאובר שהגיע מהעיר ברטיסלאבה.
בעיר נרשמה פעילות ציונית וב-1910 נוסדה "האגודה האזרחית היהודית" שפעלה בין השאר להגברת הזהות הלאומית היהודית.
לאחר כינון ממלכת יוגוסלביה נוסדה האגודה הציונית ע"ש תאודור הרצל וב-1923 זכו הציונים לרוב בבחירות להנהגת הקהילה.
ב-8 ביוני 1925 הופיע רשימה יהודית נפרדת בראשות ד"ר הינקו גוטליב בבחירות המוניציפליות וזכתה לרוב קולות בני הקהילה.
לקהילה זו השתייכו יהודי הכפר ג'וּרְגֶ'בָאץ.
הקהילה נוסדה באמצע המאה ה-19. בית עלמין הוקם שם ב-1860. לאחר מלחמת העולם הראשונה הלך ופחת מספר היהודים שהתגוררו בכפר.
ב-1958 הופקע שטח בית העלמין.
נכון ל-2006 היו שרידי בית העלמין היהודי עדיין קיימים באתר.
בשטחו מתגוררות משפחות בני רומה, נגרמו בו נזקים כבדים ורבות מהמצבות נלקחו לשימוש משני.
לאחר כיבוש יוגוסלביה על ידי גרמניה הנאצית וכינון מדינת קרואטיה העצמאית הוחל ברדיפת יהודי ביילובאר.
בתחילה נדרשה הקהילה לשלם כופר נפש בסכום של 300,000 דינרים יוגוסלביים ובהמשך, ב-1941 נערכו אקציות במהלכן נעצרו בני הקהילה וגורשו לזאגרב.
מזאגרב הועברו למחנות הריכוז קרושצ'יצה וגוספיץ'.
רוב בני הקהילה נרצחו במהלך השואה.
לאחר השואה שבו שרידי הקהילה לביילובאר וחידשו את פעילותה.
ב-1968 התגוררו בביילובאר 12 יהודים.
ביילבה (בפולנית: Bielawa; בגרמנית: Langenbielau) היא עיירה בצפון-מזרח פרובינציית שלזיה תחתית שבדרום-מערב פולין.
המאה ה-13 – הוקמה ביילבה
1288 – האזכור המתועד הראשון של ביילבה
1720 – נבנה בית הלבנים הראשון
1741 – הפכה לכפר על ידי הצבא הפרוסי
1743 – פתיחה של הכנסייה אוונגלית
1945 – נכבשה על ידי הסובייטים
1804 – שיטפונות ורעב גדולים
1826 – בית המרקחת הראשון
1872 – פתיחת בית החולים האוונגלי
1876 – פתיחת הכנסייה הקתולית
1891 – נפתח קו הרכבת דז'רז'וניוב-ביילבה
1899 – המכונית הראשונה בביילבה
1901 – פתיחה בית החולים סנט אליזבת
1902 – הפעלת בית המטבחיים
1907 – פתיחת בית ספר תיכון (גימנסיה)
1925 – פתיחתו של מגדל התצפית בגבעת הפארק
1947 – החל להופיע עיתון "קרוסנו"
1995 – חתימה על הסכם שותפות עם העיר הגרמנית לינגן (Lingen)
1996 – חתימה על שיתוף פעולה וידידות עם העיר חרונוף הצ'כית
1999 – הפיכה לחלק משלזיה תחתית ופתיחת בריכת השחייה הציבורית "אקווריוס"
בתקופת השואה הוקם בביילבה תת-מחנה ריכוז של מחנה הריכוז גרוס-רוזן בשם מחנה לנגנבילאו.
ביילבה שוכנת בפרובינציית שלזיה תחתית, במחוז דז'רז'וניוב אשר למרגלות הרי הינשוף.
מדרום לעיירה נמצא פארק גורה (455 מ') ובו מגדל תצפית ומעלית סקי.
שטח העיירה הוא 7.56% מכלל המחוז.
בסביבות ביילבה שוכנות העיירות: דז'רז'וניוב, נובה רודה, זומבקוביצה שלונסקיה, פיישיצה (Pieszyce).
ביילסק פודלסקי (בפולנית: Bielsk Podlaski) היא עיר במחוז ביילסק שבפרובינציית פודלסיה בפולין, בה התקיימה עד השואה קהילה יהודית גדולה.
התיעוד הראשון ליישוב הוא מאמצע המאה ה-13. במהלך המאה ה-14 סבל היישוב מפשיטות חיילי המסדר הטבטוני.
בשל מיקומו על נתיב המסחר שבין קרקוב ווילנה, נעשה היישוב למוקד מסחר אזורי, ובשנת 1485 העניק לו המלך אלכסנדר יגיילו זכויות עיר.
בשנת 1513 נעשתה העיר לבירת פרובינציית פודלסיה, ובשנת 1564 הועברה מהדוכסות הגדולה של ליטא לשליטת ממלכת פולין, בשל איחוד לובלין.
באמצע המאה ה-17 נהרסה העיר כתוצאה מפלישת השוודים לפולין.
בעקבות חלוקת פולין הועברה העיר בשנת 1795 לשלטון פרוסיה, ובשנת 1807 הועברה לשליטת האימפריה הרוסית.
במהלך מלחמת העולם הראשונה נכבשה העיר בידי הגרמנים, ובמהלך המלחמה הפולנית-סובייטית נכבשה העיר לזמן קצר בידי הצבא האדום.
בין מלחמות העולם נמנו בעיר כ-2,400 יהודים, שהיוו כמחצית מאוכלוסיית העיר.
בעיר פעלו מפלגות ותנועות נוער ציוניות, בית ספר מרשת תרבות ומוסדות תרבות ודת יהודיים.
לאחר פרוץ מלחמת העולם השנייה נכבשה העיר בידי הורמכט, אך בעקבות תיקוני גבול שנקבעו בהסכם ריבנטרופ מולטוב הועברה לשליטת ברית המועצות.
בתקופה הסובייטית הגיעו לעיר פליטים יהודים מאזורי הכיבוש הגרמני בפולין, וחלק מאוכלוסייתה המקומית הוגלתה לסיביר.
לאחר פרוץ מבצע ברברוסה, בסוף יוני 1941, נכנסו לעיר הגרמנים, וזמן קצר לאחר מכן נרצחו כשלושים ממשכילי הקהילה.
בד בבד, חויבו יהודי המקום לשאת טלאי צהוב, והוטלו עליהם גזירות שונות.
בראש היודנרט שהוקם בעיר מונה שלמה אפשטיין.
באוגוסט 1941 הוקם בעיר סגור, אליו הוכנסו כ-5,000 יהודים מהעיר ומעיירות הסביבה.
בנובמבר הועברו לגטו יהודים נוספים מהסביבה.
לאחר מספר אקציות, חוסל הגטו בפברואר 1943. הקשישים והתשושים נרצחו במקום, ויתר יהודי הגטו שולחו למחנה ההשמדה טרבלינקה.
בביילסק כיהנו רבנים בולטים, שניים מהם זכו להכרה בעולם היהודי כולו: הרב אריה ליב ילין ("יפה עיניים") והרב בן ציון שטרנפלד ("שערי ציון").
בזה אחר זה כיהנו במאה ה-19 וה-20 עד חורבן הקהילה:
רבי ברוך ב"ר נתן מתתיה הכהן
רבי אריה ליב ב"ר שרגא - מחבר "מצפה אריה"
רבי אריה ליב ילין - מחבר "יפה עיניים"
רבי בן ציון שטרנפלד - מחבר "שערי ציון"
רבי משה אהרן בנדס (בן-דעת), שהיה חתנו של הרב שטרנפלד ואחיו של הרב זליג ראובן בנגיס.
ביילן (בהולנדית Beilen) הוא כפר במחוז דרנתה אשר בהולנד.
בכפר נמצאו שרידים של בתי קברות עתיקים.
ב-8 באוגוסט 1820 כל המבנים בכפר נשרפו למעט הכנסייה.
בקצה המזרחי של הכפר נמצאת תחנת רכבת.
ב-2 בדצמבר 1975 נחטפה רכבת בכפר והחוטפים ירו בנהג ושני נוסעים והרגו אותם.
אוכלוסיית הכפר מנתה בשנת 2006 9,656 תושבים ושטחה הוא 3,283 קילומטרים רבועים.
האוול הוא כדורסלן עבר אמריקאי ששיחק במשך 12 עונות בליגת ה-NBA, בעמדות הפאוור פורוורד והסמול פורוורד.
ממוצעיו לאורך קריירת ה-NBA עומדים על 18.7 נקודות, 9.9 ריבאונדים ו-2.0 אסיסטים למשחק.
17,770 הנקודות שקלע האוול הציבו אותו בעת פרישתו במקום השמיני ברשימת הקלעים המובילים בתולדות ה-NBA.
בשנת 1997 הוצג בהיכל התהילה של הכדורסל.
האוול נולד וגדל בעיר מידלטון שבטנסי, ושיחק כדורסל מכללות באוניברסיטת המדינה של מיסיסיפי בין השנים 1956–1959. ב-3 עונותיו במיסיסיפי קלע 27.1 נקודות והוריד 17.0 ריבאונדים בממוצע למשחק, והוליך את הקבוצה למאזן כולל של 61 ניצחונות ו-14 הפסדים.
בעונתו האחרונה, 1958/1959, הוביל האוול את הקבוצה לאליפות המחוז הדרום-מזרחי (SEC), לראשונה בתולדות המועדון, ונבחר לחמישיית העונה של ליגת המכללות (Consensus first-team All-American).
בשנת 2009 העלתה הקבוצה את גופייתו של האוול עם המספר 52 לתקרת אולמה הביתי, כהוקרה על תרומתו למועדון.
האוול נבחר על ידי דטרויט פיסטונס בבחירה השנייה של דראפט ה-NBA לשנת 1959. האוול שיחק בדטרויט ב-5 העונות הבאות, והוביל את הקבוצה, לצד הרכז ג'ין שו, ל-4 הופעות בשלב הפלייאוף.
בתקופתו בקבוצה רשם ממוצעים של 21.1 נקודות ו-11.8 ריבאונדים למשחק, ונבחר 4 פעמים להשתתף במשחק האולסטאר.
לקראת עונת נשלח בטרייד לבולטימור בולטס, ושיחק במדיה במשחק שתי עונות, יחד עם הכוכבים הצעירים וולט בלאמי וגאס ג'ונסון.
בסיום עונת הועבר בטרייד לבוסטון סלטיקס, שם הפך לחלק משלד הקבוצה שכלל את ביל ראסל, ג'ון האבליצ'ק, קיי סי ג'ונס ו-סם ג'ונס.
בעונתו הראשונה בבוסטון נקטע רצף 8 האליפויות הרצופות של הסלטיקס, אך בשתי העונות הבאות עזר האוול לקבוצה לזכות בשתי אליפויות נוספות, שהיו הראשונות בקריירה של הפורוורד.
בשנת 1970, לאחר 4 עונות בבוסטון, נבחר האוול בדראפט ההרחבה של שנת 1970 על ידי קבוצת באפלו ברייבס, ונשלח על ידה בטרייד לפילדלפיה 76'.
באותה עונה, בה שיחק לצד בילי קנינגהם והאל גריר, קלע האוול 10.7 נקודות למשחק בלבד, ובסיומה הודיע על פרישה, בגיל 34.
ביילי (נולדה בשם פמלה רוז מרטינז; באנגלית: Pamela Rose Martinez; נולדה ב-15 ביוני 1989) היא מתאבקת אמריקאית, המופיעה בארגון ההיאבקות WWE, בתוכנית הדגל Raw.
מרטינז נכחה במופעי היאבקות של ארגון מקומי בצפון קליפורניה בשם Big Time Wrestling מאז שהייתה בת 11. את הקריירה החלה בגיל 18 בחודש אפריל של שנת 2008 כשהיא מתאמנת בארגון זה תחת השגחתו של המאמן ג'ייסון סטיילס.
את קרב הבכורה הרשמי שלה ערכה חמישה חודשים לאחר מכן.
בזירות של הארגונים העצמאיים התאבקה מרטינז בשם דווינה רוז.
רוז התאבקה בארגון המקומי בין השנים 2008 ל-2012. בשנה האחרונה שלה היא הרחיבה את אופקיה כאשר היא מתאבקת במופעי היאבקות של ארגונים אחרים כמו NWA Championship Wrestling מהוליווד ו-Shine Wrestling שידוע בתור ארגון המיועד למתאבקות בלבד.
את המנטורית שלה, סרינה דיב, פגשה רוז באוקטובר 2010 כאשר הם התאבקו ביחד בקרב זוגות.
שנה לאחר מכן רוז ערכה את הופעת הבכורה שלה בארגון המשמש כארגון "אחות" של Shine (שגם הוא מיועד למתאבקות בלבד), בשם Shimmer Women Athletes, כאשר היא מתערבת בעלילת הריב של סרינה נגד פורטיה פרז וניקול מת'יוז.
לאחר שהנחילו לה ארבעה הפסדים, את ניצחון הבכורה שלה בארגון השיגה כאשר היא מאחדת כוחות עם מיה יים לקרב זוגות נגד מלאני קרוז ומנה ליברה.
את ניצחון היחידים שלה שיגה מעט לאחר מכן בקרב משולש נגד צ'רי בומב וריה אוריילי.
בדצמבר 2012 דווח שמרטינז חתמה על חוזה עם ה-WWE.
לקראת סוף חודש ינואר 2013 מרטינז ערכה את קרב הבכורה שלה במחלקת הפיתוח של הארגון, במופע של NXT, כשהיא מתאבקת עם מסכה.
היא אימצה את השם "ביילי" כשם הזירה החדש שלה ואת קרב הבכורה שלה שהועבר בטלוויזיה הפסידה לפייג' ב-20 במרץ בפרק של NXT.
ב-12 ביוני הפסידה בסיבוב הראשון להכתרת אלופת NXT הראשונה לאלישה פוקס.
ב-21 באוגוסט הפסידה לאלופת הדיוות, AJ לי בקרב על התואר.
ביילי השיגה את ניצחון הבכורה שלה בזירה בקרב זוגות עם שארלוט נגד אלישה פוקס ואוקסנה ב-4 בדצמבר.
לאחר מסע שכנועים של קבוצת ה-BFF's (שכללה את סשה בנקס וסאמר ראי) שניסתה לשכנע את ביילי להצטרף אליהם, אך ללא הצלחה, וב-13 בנובמבר שארלוט תקפה את ביילי בקרב שלהן נגד ה-BFF's, מה שגרם לה ישירות להצטרף לקבוצה במקומה.
כתוצאה מכך ביילי גייסה את נטליה להצטרף אליה לקרבות זוגות ויחידים נגדן.
ב-1 במאי 2014 ביילי כשלה בניסיונותיה להעפיל לטורניר אליפות הנשים של NXT כאשר היא מפסידה בסיבוב הראשון לסשה בנקס.
לאחר שהצמידה את שארלוט בקרב זוגות, ביילי ניצחה את סשה כדי להפוך לטוענת לכתר אך לא הצליחה לנצח את אותה שארלוט, שהייתה אלופת הנשים, בשני מקרים, גם באירוע NXT TakeOver: Fatal 4-Way וגם בקרב החוזר שנערך ב-2 באוקטובר.
באמצע אוקטובר לאחר שנוצחה על ידי בנקס, ביילי הותקפה על ידי חברתה לשעבר בקי לינץ', כשהיא מאחדת כוחות עם בנקס, מה שגרם לביילי לפנות ליריבתה לשעבר, שארלוט, לעזור לה נגד אותן בנקס ולינץ' בריב שנוצר ביניהן במהלך השבועות הבאים.
ב-27 בנובמבר בפרק של NXT, בנקס ולינץ' תקפו את ביילי אשר נפצעה כחלק מהעלילה, היא חזרה למסך ב-21 בינואר 2015 כשהיא מגיעה להציל את שארלוט מתקיפה של אותן השתיים, אף פוגעת בטעות באותה שארלוט.
שלושה שבועות לאחר מכן באירוע NXT TakeOver: Rival, ביילי התחרתה בקרב מרובע על אליפות הנשים, אך גם כאן לא צלחה בניסיונותיה להשיג את התואר.
בחודש מרץ ביילי פתחה בעלילה אחרת נגד המתאבקת אמה לאחר שמתחה ביקורת על ההתנהגות הנחמדה שלה וטענה שאותה התנהגות מנעה ממנה להצליח לזכות באליפות הנשים של הארגון.
מעשה זה הוביל לקרב בין השתיים ב-1 באפריל בפרק של NXT כאשר ביילי יצאה עם ידה על העליונה.
בסוף החודש ביילי נוצחה על ידי דנה ברוק לאחר הסחת דעת של אותה אמה.
ביילי השיגה את הנקמה שלה שבוע מאוחר יותר לאחר שתקפה אותה בסיום הקרב שלה נגד שארלוט שנגמר בהפסד.
באירוע NXT TakeOver: Unstoppable, שנערך ב-20 במאי ביילי ושארלוט ניצחו את אמה ודנה ברוק.
שבוע לאחר מכן אמה ניצחה את ביילי, ובסיום הקרב אמה ודנה ברוק תקפו את ביילי ושארלוט.
לאחר שלקחה פסק זמן קצר מהופעותיה על המסך עקב פציעה של שבר ביד, ב-22 ביולי היא ניצחה את אמה וכיוונה את עיניה אל עבר אליפות הנשים של NXT.
בחודש אוגוסט רשמה ביילי ניצחונות על שארלוט ובקי לינץ' מה שמבטיח לה קרב על התואר באירוע NXT TakeOver: Brooklyn.
באותו אירוע התאבקה נגד האלופה סשה בנקס וניצחה אותה, מה שגרם לה להפוך לאלופת הנשים בפעם הראשונה.
לאחר הקרב היא חגגה עם אותה בנקס, לינץ' ושארלוט.
מייסד התוכנית NXT, טריפל H, התרשם מאוד מהקרב שנחשב לאחד הקרבות הטובים ביותר בהיסטוריה של קרבות הנשים, והציע לשתיים להתאבק בקרב חוזר על האליפות באירוע NXT TakeOver: Respect בקרב איש הברזל במשך 30 דקות הראשון מסוגו בתולדות ה-WWE בתחום היאבקות הנשים.
באותו הקרב סשה בנקס הפגינה חוסר רחמים כלפי ביילי, דבר שלא עזר לה, משום שביילי ניצחה ושמרה על האליפות בתוצאה 2–3 בהכרעות, כאשר ההכרעה האחרונה נקבעה שלוש שניות לפני תום הקרב.
במסע הגנותיה על התואר פגשה מועמדות כמו אלכסה בליס, איווה מארי, ניה ג'קס וכרמלה.
ב-16 במרץ ביילי ואסקה ניצחו קרב זוגות ובסיום הקרב המנהל של התוכנית, ויליאם ריגל, הודיע שביילי תגן על התואר נגד אותה אסקה ב-1 באפריל באירוע NXT TakeOver: Dallas, לאחר רבע שעה של קרב, ביילי הפסידה את התואר לאסקה כתוצאה מהכנעה, מה שסיים תקופה של 223 ימים כאלופה.
לאחר שנעדרה מפעילות בזירה, ביילי חזרה ב-18 במרץ כאשר היא נענת לאתגר של ניה ג'קס, אך מפסידה.
כחלק מעלילת הפציעה של ביילי, היא הוחלפה על ידי ג'קס בקרב על התואר נגד אסקה באירוע NXT TakeOver: The End.
ביילי חזרה ב-22 ביוני, כשהיא מנצחת את דאונה פוראזו.
חודש לאחר מכן ביילי ביקשה מהמנהל ריגל את הקרב החוזר המגיע לה על האליפות נגד אסקה באירוע NXT TakeOver: Brooklyn II.
באירוע עצמו ביילי כשלה בניסיונה להשיב לעצמה את התואר, קרב זה נחשב לה כקרב האחרון שלה ב-NXT.
ב-24 ביולי באירוע באטלגראונד, ביילי ערכה את הופעת הבכורה שלה ברוסטר הראשי ובזירה כחלק מהשותפה המסתורית של חברתה סשה בנקס נגד פלייר ודנה ברוק.
ב-22 באוגוסט בפרק של התוכנית Raw, ביילי הוצגה כמתאבקת החדשה של התוכנית על ידי המנהל מיק פולי, כאשר היא מתעמתת עם אלופת הנשים של התוכנית, שארלוט, שמסרבת בכל תוקף וזורקת למערכה את החניכה שלה, דנה ברוק, לקרב במקומה, שאותה ביילי ניצחה.
באירוע התנגשות של אלופים ביילי לא הצליחה לזכות בתואר לאחר קרב משולש נגד שארלוט וסשה בנקס.
מכאן ואילך היא התעמתה עם דנה ברוק.
ברוק ניצחה אותה בתוכנית של ה-10 באוקטובר, אך ביילי הצליחה לנצח אותה שבוע מאוחר יותר.
ב-24 באוקטובר ברוק תקפה את ביילי לאחר קרב הורדת ידיים, מה שהוביל לקרב ביניהן באירוע "גיהנום בכלוב", קרב שאותו ביילי יצאה עם ידה על העליונה.
ב-31 באוקטובר ביילי הוצגה כחלק מהנבחרת של Raw נגד סמאקדאון באירוע סדרת ההישרדות, ובאותו הקרב נשארה אחרונה בזירה ביחד עם שארלוט ולאחר הקרב שאותו ביילי ניצחה בעבור Raw לאחר שהצמידה את בקי לינץ', תקפה שארלוט את ביילי.
ב-2 בינואר 2017 ביילי ניצחה את ניה ג'קס כדי להיות הטוענת לכתר ואיתגרה את שארלוט לקרב על התואר ברויאל ראמבל, אך לא הצליחה לזכות בו.
היא השיגה את הקרב החוזר שלה לאחר שניצחה בקרב שלוש על שלוש עם סזארו ושיימוס את שארלוט, לוק גאלוס וקרל אנדרסון כשהיא בעצמה מצמידה את אותה שארלוט.
שבועיים לאחר מכן בפרק של התוכנית Raw, ביילי זכתה בתואר והפכה בפעם הראשונה לאלופת הנשים של Raw לאחר עזרה קטנה מחברתה סשה בנקס אשר תקפה את שארלוט עם הקביים שלה במכה בבטנה של האלופה באמצע מהלך ההכנעה שלה.
באירוע פאסטליין, ביילי שמרה את התואר שלה נגד פלייר, כך שזהו היה ההפסד הראשון של פלייר באירוע שלם וצפה.
ברסלמניה 33, בפעם הראשונה שביילי הופיעה במסגרת אירוע הרסלמניה, היא שמרה על תוארה מול שארלוט פלייר, סשה בנקסוניה ג'קס בקרב הדחות מרובע.
באירוע פייבאק, שנערך ב-30 באפריל, ביילי הפסידה לבליס בקרב על התואר, מה שסיים את תקופת כהונתה לאחר 76 ימים.
ב-4 ביוני במסגרת האירוע חוקי אקסטרים, ביילי נכשלה בניסיונה להשיג את התואר בחזרה בקרב מקל במבוק.
ביולי 2017, ביילי שוב הפכה לטוענת לכתר מול בליס באירוע סאמרסלאם, אך ביילי סבלה מפריקת כתף אשר הותירה אותה בלי יכולת להתחרות.
ביילי חזרה מפציעתה ב-18 בספטמבר בפרק של התוכנית Raw על מנת לעזור לסשה בנקס לנצח את בליס וג'קס.
שישה ימים לאחר קיום האירוע ללא רחמים, היא הפסידה בקרב על האליפות נגד בליס, בנקס, ג'קס ואמה.
באירוע סדרת ההישרדות, שנערך ב-19 בנובמבר 2017, ביילי הייתה שוב חלק מקבוצת Raw, בקרב ההדחות המסורתי 5 נגד 5, ובו היא הודחה על ידי טמינה.
בשלהי אותה השנה, ביילי, יחדיו עם סשה בנקס ומיקי ג'יימס, התחילו יריבות עם קבוצת אבסולושן (פייג', סוניה דוויל ומנדי רוז) מה שהוביל לקרבות שונים של יחידים וקבוצות, שניצחו ברובם קבוצת אבסולושן.
ב-28 בינואר 2018 במסגרת אירוע הרויאל ראמבל, ביילי נכנסה כמספר ה-29 והלפני האחרון בקרב הרויאל ראמבל המסורתי, אך הודחה במהרה על ידי חברתה הטובה, סשה בנקס.
כמה שבועות לאחר מכן, באירוע תא ההדחות, ביילי לקחה חלק בקרב תא ההדחות הראשון של הנשים, אך הודחה על ידי אלכסה בליס, לאחר שבנקס דחפה אותה מדלת ההדחות.
במופע המקדים לאירוע רסלמניה 34, ביילי השתתפה בקרב מרובה משתתפות ובו היא נקמה בבנקס והדיחה אותה.
ביילי הייתה האחרונה שהודחה, כשהמנצחת באותו הקרב הייתה נעמי.
ב-26 במרץ בפרק של Raw, לאחר שבועות של איבה, כולל את זה שביילי בגדה בבנקס במהלך הקרבות שלהן, ביילי ובנקס רבו מאחורי הקלעים והיו צריכים להפריד כוחות.
ביילי ובנקס התמודדו אחת נגד השנייה באמצע חודש אפריל, אך הקרב הסתיים ללא הכרעה לאחר שקבוצת ה-Riott Squad (רובי ריוט, ליב מורגן ושרה לוגאן) תקפו אותן.
באמצע שנת 2018, ביילי ובנקס המשיכו לתקוף אחת את השנייה, ולכן נאמר להן להיפגש עם יועצים כדי לשמור על החברות שלהן.
בחודש יולי, השתיים התאחדו ונהפכו לצמד אשר הוכר יותר בשם Boss "N" Hug Connection ב-28 באוקטובר, ביילי לקחה חלק באירוע השלם וצפה הראשון אשר יועד רק לנשים, אבולושן, ובו היא התחרתה עם נטליה וסשה בנקס בניצחון על ליב מורגן, רובי ריוט ושרה לוגאן.
באירוע סדרת ההישרדות, ביילי הייתה חלק מקבוצת Raw, כשבקרב זה היא הודחה כתוצאה מספירת חוץ לאחר קטטה עם סוניה דוויל מחוץ לזירה.
באירוע הרויאל ראמבל, שנערך ב-27 בינואר 2019, ביילי התחרתה בקרב הרויאל ראמבל, שבו היא נכנסה כמספר ה-27, אך הודחה על ידי שארלוט פלייר וניה ג'קס.
ב-17 בפברואר באירוע תא ההדחות, ביילי ובנקס ניצחו בקרב תא ההדחות להכתרת הזוכות הראשונות באליפות זוגות הנשים של ה-WWE; בקרב זה, הן הדיחו אחרונות את סוניה דוויל ומנדי רוז.
באירוע פאסטליין, ביילי ובנקס ניצחו את ניה ג'קס וטמינה וכתוצאה מכך שמרו על חגורות האליפות.
ברסלמניה 35, שנערך ב-7 באפריל, ביילי ובנקס הפסידו את התואר ל-The IIconics (פייטון רויס ובילי קיי) בקרב אשר כלל בנוסף את נטליה ובת' פינקס וטמינה וניה ג'קס, הפסד שקטע תקופת כהונה של 46 ימים כאלופות.
ב-15 באפריל, ארגון ה-WWE הפיץ סרטון, שבו סשה בנקס לא עונה לשיחות של ביילי.
ב-19 באפריל, ביילי הועברה למותג סמאקדאון כחלק מהדראפט, מעבר שלמעשה פירק את הצוות שלה עם סשה בנקס, בעוד שבנקס, נשארה במותג Raw.
באירוע The Shield's Final Chapter, שנערך ב-21 באפריל, ביילי צוותה לאמבר מון, כשביחד הן גברו על שרה לוגאן ורובי ריוט.
ב-19 במאי באירוע כסף בבנק, ביילי ניצחה בקרב הכסף בבנק, מה שנתן לה את האפשרות להתמודד על כל חגורת אליפות בכל זמן ומקום שתרצה לשנה הקרובה.
כבר באותו הלילה, ביילי פדתה את החוזה על שארלוט פלייר, לאחר שהאחרונה הגנה על תוארה בהצלחה מול בקי לינץ', ובכך היא זכתה באליפות הנשים של סמאקדאון בפעם הראשונה בקריירה שלה.
ניצחון הזה גרם לה להיות המתאבקת הראשונה בארגון אשר זכתה בארבע אליפויות שונות.
בחודשים יוני ויולי, ביילי פתחה ביריבות עם אלכסה בליס וניקי קרוס, כאשר היא גברה על בליס באירוע סטומפינג גראונדס, ועל קרוס ובליס בקרב האנדיקאפ 2 נגד 1 באירוע חוקי אקסטרים.
באירוע סאמרסלאם, שנערך ב-11 באוגוסט, ביילי שמרה על התואר שלה לאחר שניצחה את אמבר מון.
ב-2 בספטמבר בפרק של התוכנית Raw, ביילי הפכה לדמות הרעה בפעם הראשונה בקריירה שלה לאחר שעזרה לסשה בנקס לתקוף את בקי לינץ' בעזרת כיסא.
בלילה שאחרי, ביילי הפסיקה לתקוף את לינץ', מה שהסביר שביילי תקפה את לינץ' רק בגלל החברות שלה עם בנקס.
ביילי שמרה על התואר שלה נגד שארלוט פלייר באירוע התנגשות של אלופים, אך הפסידה אותו באירוע הבא - גיהנום בכלוב לאותה לפלייר, כך שתקופתה כהונתה נמשכה כ-140 ימים.
ב-11 באוקטובר בפרק של התוכנית סמאקדאון, ביילי חשפה מראה חדש, והרסה את הדבר המאפיין אותה שנקרא הגופות של ביילי (הידוע בשם "איש מרקד") בפתיח שלה, ואחר כך ניצחה את פלייר בקרב על האליפות, היא חשפה שיר חדש, מה שמאוד העציב את המעריצים.
ביילי נשארה בסמאקדאון ונשארה מיודדת עם סשה בנקס.
ב-1 בנובמבר בפרק של התוכנית סמאקדאון, ביילי הגנה בהצלחה על התואר שלה נגד ניקי קרוס, אחרי התערבות של בנקס.
אחרי הקרב, שיינה בייזלר תקפה את קרוס, ביילי ובנקס.
היריבות בין ביילי לבייזלר נמשכה מספר שבועות.
באירוע סדרת ההישרדות ביילי התמודדה בקרב אלופה נגד אלופה נגד אלופה מול בקי לינץ' (אלופת הנשים של Raw) ושיינה בייזלר (אלופת הנשים של NXT), בקרב שבו בייזלר יצאה עם ידה על העליונה לאחר שביילי נכנעה.
ב-29 בנובמבר בפרק של התוכנית סמאקדאון, ביילי התחילה לפתח יריבות עם לייסי אוואנס, לאחר שביילי ובנקס העליבו את הנשים שהיו בקבוצת סמאקדאון באותו אירוע.
לאחר מכן, אוואנס תקפה את בנקס.
באירוע רויאל ראמבל, שנערך ב-26 בינואר, ביילי הגנה בהצלחה על התואר שלה נגד אוואנס.
בפרק העוקב של התוכנית סמאקדאון, ביילי אמרה שהיא ניצחה את כל הנשים שיש ברוסטר.
לאחר מכן, נעמי נכנסה, ואמרה שאותה היא אף פעם לא ניצחה, מה שהוביל ליריבות בין השתיים.
ב-14 בפברואר, ביילי ניצחה את כרמלה בקרב על התואר.
באירוע סופר שואודאון, ביילי ניצחה את נעמי בקרב על התואר.
ב-6 במרץ, ביילי עקפה את תקופת הכהונה הארוכה ביותר שהיה שייך לשארלוט פלייר (147 ימים), צעד שהכתיר אותה לאלופת הנשים של סמאקדאון בעלת תקופת הכהונה הארוכה ביותר.
ב-20 במרץ בפרק של התוכנית סמאקדאון, ביילי ובנקס הגיעו לזירה ואמרו שהן מתכוונות לדלג על רסלמניה 36, אך נקטעו לאחר שפייג' הודיעה שביילי תתמודד באירוע זה בקרב נגד סשה בנקס, לייסי אוואנס, טמינה ונעמי.
באירוע זה, ביילי שמרה על התואר שלה לאחר שהצמידה את אוואנס.
באירוע כסף בבנק, ביילי שמרה על התואר שלה לאחר שניצחה את טמינה בשל עזרה של בנקס.
ב-5 ביוני בפרק של התוכנית סמאקדאון, בנקס וביילי ניצחו את אלכסה בליס וניקי קרוס על מנת לזכות באליפות זוגות הנשים של ה-WWE בפעם השנייה, זכייה אשר הפכה את ביילי לאלופה כפולה, כאשר היא החזיקה גם באליפות הנשים של סמאקדאון וגם באליפות זוגות הנשים של ה-WWE.
באירוע באקלאש, בנקס וביילי הגנו בהצלחה על התואר שלהן במסגרת קרב משולש נגד אלכסה בליס וניקי קרוס וביילי קיי ופייטון רויס.
לאחר מכן, ביילי הגנה על התואר שלה פעמיים: תחילה, באירוע חוקי אקסטרים, ואז ב-31 ביולי בפרק של התוכנית סמאקדאון, נגד ניקי קרוס.
בנוסף, ביילי הגנה על התואר שלה באירוע הסאמרסלאם נגד אסקה.
באירוע פייבאק, בנקס וביילי הפסידו את חגורות האליפות לשיינה בייזלר וניה ג'קס.
ב-4 בספטמבר בפרק של התוכנית סמאקדאון, בנקס וביילי הפסידו לג'קס ובייזלר שוב, ולאחר מכן, ביילי תקפה את בנקס בזירה, מה שגרם לסוף החברות ביניהן.
באירוע התנגשות של אלופים, ביילי הגנה בהצלחה על תוארה נגד אסקה, כשלאחר הקרב, בנקס תקפה את ביילי.
ב-9 באוקטובר בפרק של התוכנית סמאקדאון, ביילי ניצחה את בנקס כתוצאה מפסילה, כשביילי הגיעה כבר ל-365 ימים שהיא אלופת הנשים של סמאקדאון.
ב-11 באוקטובר באירוע גיהנום בכלוב, ביילי הפסידה לבנקס כתוצאה מהכנעה, הפסד שסיים את תקופת כהונתה כאלופה לאחר 380 ימים.
ב-30 באוקטובר בפרק של התוכנית סמאקדאון, ביילי איתגרה את בנקס לקרב חוזר בשבוע הבא, אתגר שאליו בנקס נענתה בחיוב.
בשבוע לאחר מכן ביילי נכשלה שוב במסע השבת התואר אליה.
באירוע סדרת ההישרדות, ביילי שימשה כקפטנית של קבוצת סמאקדאון בקרב ההדחות המסורתי בין המותגים, שבו היא הודחה על ידי פייטון רויס.
לאחר מכן, ביילי פתחה ביריבות עם ביאנקה בלאייר לאחר שביילי ניצחה אותה ב-18 בדצמבר, בפרק של התוכנית סמאקדאון.
לעומת זאת, ביילי הפסידה לאותה בלאייר שישה שבועות לאחר מכן, ב-29 בינואר בפרק של התוכנית סמאקדאון.
באירוע רויאל ראמבל, שנערך ב-31 בינואר, ביילי נכנסה לקרב הרויאל ראמבל המסורתי כמספר הראשון, אך הודחה על ידיי ביאנקה בלאייר.
לאחר שכשלה לזכות בקרב הרויאל ראמבל, ביילי ניצחה את ליב מורגן ב-5 בפברואר ואת רובי ריוט ב-12 בפברואר בפרקים של התוכנית סמאקדאון.
בלילה השני של רסלמניה 37, ביילי דיברה בחוסר כבוד למנחי האירוע, האלק הוגאן וטייטוס אוניל, עד שהתאומות בלה (ברי בלה וניקי בלה) הכו אותה.
בחודשים הבאים ביילי המשיכה להתחרות נגד אלופת הנשים של סמאקדאון, ביאנקה בלאייר, באירועי השלם וצפה רסלמניה באקלאש וגיהנום בכלוב, בהם היא לא הצליחה לזכות בחגורת אליפות זו.
ביילי הייתה אמורה להתמודד מול ביאנקה בלאייר על התואר של האחרונה באירוע כסף בבנק, אך ב-8 ביולי, הארגון הודיע שביילי סבלה מפציעה ברצועה הצולבת הקדמית לאחר שהתאמנה באורלנדו, פציעה אשר השביתה אותה לתקופה של תשעה חודשים.
ב-30 ביולי 2020 באירוע סאמרסלאם, ביילי חזרה לאחר שנה שלא התאבקה, כשכרתה ברית עם איאו סקיי (ידועה בעבר כאיאו שיראי) ודקוטה קאי בעודן מתעמתות עם ביאנקה בלאייר, לאחר שהגנה על חגורת האליפות שלה נגד בקי לינץ', כאשר ביילי חידשה את היריבות שלהן וחזרה למותג Raw.
ב-8 באוגוסט בפרק של התוכנית Raw, סקיי, קאי וביילי איתגרו את בלאייר, אלכסה בליס ואסקה לקרב באירוע Clash at the Castle, כשאתגר זה נענה בחיוב.
באירוע זה, שהתקיים ב-3 בספטמבר, ביילי, קאי וסקיי, שהוכרו יחדיו תחת השם Damage CTRL, ניצחו את בלאייר, בליס ואסקה.
ב-6 בספטמבר בפרק של התוכנית Raw, ביילי איתגרה את בלאייר לקרב סולמות על אליפות הנשים של Raw באירוע חוקי אקסטרים, ובלאייר הסכימה.
באירוע זה, שהתקיים ב-8 באוקטובר, ביילי לא הצליחה לזכות באליפות.
באירוע היהלום שבכתר, שנערך ב-5 בנובמבר, ביילי לא הצליחה לזכות באליפות שוב פעם בקרב האישה שעומדת אחרונה.
מרטינז מאורסת למתאבק בשם ארון סולו.
מרטינז ציינה שחלק מהמתאבקים והמתאבקות שהשפיעו עליה היו רנדי סאבאג', הרוק, ג'ף ומאט הארדי, אדי גררו, ברט הארט, טריפל H, ליטה, ויקטוריה ואייבורי.
קרב השנה של NXT (2015) - נגד סשה בנקס באירוע NXT TakeOver: Brooklyn
פיוד השנה על התואר של NXT (2015) - - נגד סשה בנקס על אליפות הנשים של NXT
PWI דירג אותה במקום ה-5 מתוך 50 המתאבקות הטובות ביותר לשנת 2016 ולשנת 2017
קרב השנה של שנת 2015 נגד סשה בנקס באירוע NXT TakeOver: Respect
המתאבקת הכי מעוררת השראה לשנת 2015 ו-2016
דורגה במקום ה-6 מתוך 10 המתאבקות הטובות ביותר של השנה (2020)
אליפות זוגות הנשים של ה-WWE (פעמיים) - ביחד עם סשה בנקס
מחזיקת מזוודת "כסף בבנק" (2019)
קרב השנה (2015) - נגד סשה בנקס באירוע NXT TakeOver: Brooklyn
סופרסטאר השנה ברשתות החברתיות (2020)
בגידת השנה (2020) - התקיפה על סשה בנקס בתוכנית סמאקדאון (4 בספטמבר)
המתאבקת המשתפרת של השנה (2015)
הפיוד הגרוע של השנה (2018) - נגד סשה בנקס
ביילי מארי די יאנג היא שחקנית אמריקאית.
מוכרת בשל דמותה של לורן קופר בסדרה "מעמידות פנים" (2014–2016) ברשת MTV, ומתפקידה בתור אימוג'ן קלירי בסדרה "גברת מייזל המופלאה" (2017–2023) באמזון פריים וידאו.
נולדה בשם ביילי מארי באנטיין (Bailey Marie Buntain) בסקרמנטו, קליפורניה.
היא החלה ללמוד ריקוד בסביבות גיל שבע, עם דגש על ג'אז, סטפס ובלט.
בנוסף, היא זמרת סופרן מיומנת ויש לה עבר בתאטרונים שונים.
היא סיימה את לימודיה באקדמיה האמריקאית למוזיקה ולדרמה.
בשנת 2012 זכתה בתפקיד הראשי כג'יני תומפסון בסדרת הדרמה-קומית "באנהדס" לצד סאטו פוסטר מבית ABC Family.
החל משנת 2014 החלה לשחק את לורן קופר בסדרה "מעמידות פנים" ב-MTV.
שבוטלה לאחר 3 עונות לתדהמת מעריציה ברחבי העולם, כאשר הפרק האחרון שודר ב-17 במאי 2016.
בשנת 2017 החלה לשחק בסדרה "גברת מייזל המופלאה" בתור חברתה הטובה של הדמות הראשית מידג' מייזל.
ב-3 באוגוסט 2014 נישאה למוזיקאי טיילר דה יאנג.
בספטמבר 2018 נולדה להם בת.
ביולי 2020 נולד להם בן.
ילד שלישי, בן גם כן, נולד במאי 2022.
+שניםסדרהתפקידהערות2012–2013באנהדסג'יני תומפסוןתפקיד ראשי; 18 פרקיםמקום טוב באמצעג'נה טיילור2 פרקים2014בייבי דאדיבייליפרק: "The Wingmom"עלי כותרת עפים ברוחקארי דולנגיינג'רסרט טלוויזיה של Lifetime2014–2016מעמידות פניםלורן קופרתפקיד ראשי (3 עונות); 38 פרקים2015The Murder Pactפופיסרט טלוויזיה של Lifetime2016בנות גילמור: שנה בחייהןהיידיפרק: "Summer"2017–2023גברת מייזל המופלאהאימוג'ן קלירי20 פרקים
בייליצה (בבלארוסית: Беліца; ברוסית: Белица; ביידיש: בעליצע) היא עיירה במחוז משנה לידא במחוז גרודנו בבלארוס, על גדות נהר הניימן.
העיירה הייתה נחלת אצילים במשך מאות שנים עד חלוקת פולין השלישית (1795), אז סופחה לרוסיה.
במלחמת העולם הראשונה החזיקו בה הגרמנים במשך שלוש שנים (1915–1918).
בין מלחמות העולם הייתה בייליצה בשטח פולין העצמאית, בספטמבר 1939 סופחה לברית המועצות, ביוני 1941 נכבשה בידי הוורמאכט וב-1944 בידי הצבא האדום.
עד מלחמת העולם השנייה התקיימה בעיירה קהילה יהודית במשך מאות שנים.
ההתיישבות היהודית בבייליצה החלה במחצית השנייה של המאה ה-17, הקהילה גדלה במהירות והייתה לקהילה המשמעותית באזור.
ברישומי מיסים של ועד מדינת ליטא מ-1720, נכתב שגובה המס ששילמה קהילת בייליצה, היה 600 זהובים גבוה יותר מהמס המקביל ששילמה קהילת נובוגרודק.
יהודי העיירה התפרנסו כחוכרי יערות וסוחרי עץ, שהעסיקו יהודים רבים אחרים; סוחרי פרוות ועורות; יצרני יי"ש ועוד.
במאה ה-18, בשל מלחמות, התדלדלה האוכלוסייה הכללית והיהודית במקום, אך חזרה לפרוח במאה ה-19. עם כניסתם לתוקף של חוקי מאי 1882, שאסרו על יישוב יהודים בכפרים, נוספו לעיירה תושבים יהודים רבים מכפרי הסביבה.
מספר התושבים היהודים הגיע לשיא בסוף המאה, ועמד על כ-680 איש.
גלי ההגירה בראשית המאה ה-20 ומלחמת העולם הראשונה, דלדלו את היישוב היהודי בבייליצה בצורה משמעותית.
בין מלחמות העולם התדרדר עוד יותר מצבם הכלכלי של יהודי בייליצה, עם הלאמת היערות, וחרמות של הפולנים המקומיים על מסחר עם יהודים ורכישת תוצרת שלהם.
תקנות אחרות הצרו את צעדי יתר העסקים היהודים והביאו לסגירתם.
ביוני 1941 כבשו הגרמנים את העיירה, ובשל עלילה שרפו את רוב בתי היהודים ומבני הציבור שלהם.
ביולי עינו למוות את רב העיירה ורצחו ביריות בבית הקברות 36 יהודים נוספים.
בנובמבר אותה שנה חולקו 600 היהודים שנותרו בבייליצה לגטאות: גטו לידא, גטו ז'טל וגטו שצ'וצ'ין.
בעת כניסת הצבא האדום לבייליצה ביולי 1944, לא נותר בה ולו יהודי אחד.
רבי יוסף בעליצער - תלמידו של רבי חיים מוולוז'ין
רבי נח אורלנסקי - תלמידו של הרב הקודם, התפרסם כבעל מופת
רבי יהודה ליב אורלנסקי - בנו הבכור של הרב הקודם
רבי שבתי פיין - בנו של רבי יהודה לייב פיין רבה של סלונים, רבה האחרון של בייליצה.
בנו הוא הרב ראובן פיין.
ביילי ויליס היה גאולוג אמריקאי, נודע כאחד המומחים המובילים בעולם של זמנו, בתחום חקר רעידות אדמה.
בארץ ישראל חקר, בזמן אמת, את רעידת האדמה של שנת 1927, מהאוויר ומעל פני הקרקע.
ויליס נולד וגדל בניו יורק.
לאחר שהתייתם מאביו בגיל 10, נשלח בגיל 13 לארבע שנות לימודים באנגליה וגרמניה.
בשנת 1875 החל ללמוד הנדסת מכונות באוניברסיטת קולומביה שבניו יורק וקיבל את התואר הראשון שלוש שנים לאחר מכן, ולאחר שנתיים נוספות סיים גם תואר ראשון בהנדסה אזרחית והנדסת מכרות .
את הקריירה שלו בתחומים שלמד החל בשנת 1881 במחקר שדה בן 3 שנים עבור חברת הרכבות הצפון-פציפית .
בחיפושיו אחרי מרבצי פחם עבור הרכבות, חקר את הגאולוגיה של הר ריינייר, שהוא אחד מההרים המרכיבים את שרשרת רכס קסקייד שבצפון קליפורניה.
לימים, רשות הפארקים הלאומיים בארצות הברית החליטה לקרוא למצוק נדיר של בזלת המתנשא לגובה של כ־1,100 מ' שנמצא בקרקס קרחוני של "קרחון הקרבון" בפארק הלאומי הר ריינייר על שמו - "קיר ויליס" .
לאחר סיום המחקר במערב ארצות הברית, עבר למזרחה, ובמסגרת תפקידו בסקר הגאולוגי של ארצות הברית כמנהל חטיבת רכס האפלצ'ים, ניהל את המחקרים אודות היווצרות שרשרת הרים זו, ובשנת 1894 פרסם את מחקריו בספר בשם "המכניזם של המבנה האפאלצ'י.
שנה לאחר מכן החל ללמד באוניברסיטת ג'ונס הופקינס שבוושינגטון הבירה, במקביל לתפקיד נוסף שמילא בסקר הגאולוגי האמריקאי.
הוא קיים משלחות מחקר בצפון סין ובארגנטינה.
בשנת 1915 מונה להיות ראש המחלקה לגאולוגיה באוניברסיטת סטנפורד, קליפורניה.
במהלך שנות העשרים של המאה ה-20 החל לעסוק בחקר רעידות אדמה, ובהעלאת המודעוּת לחיזוק מבנים כנגדן.
הוא כיהן כנשיא החברה הסייסמולוגית האמריקאית בין השנים 1921–1926. עם סיום תפקידו יצא למצרים, שם שמע על רעידת האדמה החזקה שהתרחשה בארץ ישראל וסביבתה ב־11 ביולי 1927. הרעידה הורגשה גם בקהיר.
הוא טס בטיסה פרטית מקהיר לארץ ישראל, חג מעל רוב האתרים שנפגעו קשות ברעידה, ביצע איסוף נתונים ומידע, ופרסם שנה לאחר מכן מאמר על "רעידות האדמה בארץ הקודש".
כאשר חזר לארצות הברית, מונה להיות נשיא החברה הגאולוגית האמריקאית והמשיך לפרסם מספר ספרים בתחום גאולוגיה סטרוקטורלית ותיאורית נדידת היבשות שעליה הייתה לו ביקורת, שהתבררה לאחר פרסום תיאורית טקטוניקת הלוחות בשנות הששים, כמרחיקת ראות.
ויליס זכה לקבל פרסים ועיטורים רבים בימי חייו.
הבולטים שבהם: תואר דוקטור לשם כבוד מאוניברסיטת ברלין; מדליית זהב מטעם החברה הגאוגרפית הצרפתית – שניהם בשנת 1910; אות מסדר לאופולד בשנת 1936 ומדליית פנרוז מטעם החברה הגאולוגית האמריקאית בשנת 1944.
ביילי ויליס הלך לעולמו ב־19 פברואר 1949 בפאלו אלטו שבקליפורנייה.
בְּיֵילָה גוֹרָה (בסרבית-מונטנגרית: Бијела Гора, מילולית: הר לבן) היא רמה בגובה של 1200–1500 מ' בצדו הצפוני של הר אוריין במונטנגרו.
הפסגה הגבוהה ביותר היא בגובה 1,862 מ'.
בהר יש עקבות קרחוניים כבדים ומכסה קרח ענק כיסה אותו בעידן הקרח האחרון.
בהר יש שטחי מרעה לא מאוכלסים ויערות ענק של עצי אשור ואשכולית.
כמו כן, יערות אשוח כסף גירניים נמצאים בהר עם צמחים אנדמיים נדירים, כמו אורן בוסני.
בהר מתגוררים דובים חומים, זאבים, צבאים, חזירים ואוכלוסייה קטנה של צפיר האלפים.
ההר מאוכלס בשבטים מונטנגריים המשתייכים לחמולות "קטון".
ביילי לין צימרמן הוא זמר יוצר אמריקאי.
צימרמן נולד בכפר לואיוויל שבמדינת אילינוי בארצות הברית.
לפני שהחל ליצור מוזיקה, הוא עבד בתעשיית אריזת הבשר.
בדצמבר 2020, צימרמן החל לפרסם מוזיקה מקורית לחשבון הטיקטוק שלו.
בינואר 2021, הוא הוציא את סינגל הבכורה שלו "Never Comin' Home", שנכנס מאוחר יותר ל-20 המקומות המובילים במצעד הוויראלי של ספוטיפיי בארצות הברית.
לאחר שיצא לראשונה בפברואר 2022, "Fall in Love" הגיע למקום ה-31 בבילבורד הוט 100 באוגוסט.
לאחר מכן הגיעו סינגלים נוספים: "Rock and a Hard Place" ו-"Where It Ends" ביוני ואוגוסט 2022, בהתאמה.
בשל הצלחתם של שירים אלו, צימרמן הוחתם בוורנר מוזיק נאשוויל ואלקטרה רקורדס, עם "Fall in Love" שזכה מאוחר יותר לצאת כסינגל לרדיו קאנטרי.
צימרמן הוציא את פרויקט הבכורה שלו בחברת תקליטים גדולה, Leave the Light On, ב-14 באוקטובר 2022. הוא נכנס היישר לעשירייה הפותחת של מצעד בילבורד 200 ומצעד האלבומים הקנדי.